Helle, 28. juni 2018

Kyrkjebygdheia AS

v/ Halvor Grimstvedt.

# **Vedr.:** Problemer med vannkvalitet og vanntilførsel på Kyrkjebygdheia 2017-2019

Det er nå mye klaging fra våre medlemmer på vanntilførselen og vannkvaliteten, som blir levert fra Kyrkjebygdheia AS. I påsken 2018 ble det helt stopp i tilførselen. Når vannet kom var det helt brunt, og da mener vi ikke bare misfarging. Mange varslet at vannet var ubrukelig til blant annet matlaging og vasking. Det ble fra Kyrkjebygdheia AS sin side sendt ut et kokevarsel. Vi kan ikke se at dette nå er trukket tilbake.

Vi ser det derfor helt naturlig å dele denne problemstillingen inn i flere deler.

1. **Vannet skal ikke forsvinne helt i noen perioder av året**

Det er helt uakseptabelt at man ikke har bedre reserveløsninger slik at ikke vannet forsvinner over lengre tid. Heldigvis har Kyrkjebygdheia AS i brev datert 22.05 2018 informert om at det vil bli gjort tiltak for å forbedre situasjonen, og vi kan håpe at stopp i vanntilførselen er uaktuelt i fremtiden.

1. **Hytteeierne skal ikke betale full pris for vannet for 2017-2019**

Vannets kvalitet er slik at det må kokes dersom det skal benyttes til matlaging og drikking. I perioder er ikke dette nok pga misfarging.

I påvente av at kommunen overtar ansvaret for vannet høsten 2019 ser vi at det ikke investeres nye penger fra Kyrkjebygdheia AS på nåværende tidspunkt, men da må man i det minste redusere avgiften til hytteeierne betraktelig. Noen har foreslått halv pris. Vi betaler nå for en vare vi ikke får.

1. **Bedre informasjon**

Informasjonen som blir sendt ut til hytteeierne fra Kyrkjebygdheia AS er ofte altfor sen, eller mangelfull. Her bør Kyrkjebygdheia AS forbedre seg sterkt. Det er ikke holdbart at man risikerer å drikke vann som kan være infisert, pga manglende informasjon.

På Facebook er det nå flere innlegg der det blir oppfordret til ikke å betale siste regningen (2017) for vannet. Det kan jo diskuteres om det er riktig sted for denne problematikken, men noen sitter med følelsen at de ikke blir tatt alvorlig av Kyrkjebygdheia AS.

Brev fra KVS den 27. april 2018 inneholdt flere av punktene som er beskrevet, og svaret fra Kyrkjebygdheia AS den 22.5.2018 innehold noen svar. Kyrkjebygdheia AS har valgt å overse spørsmålet om reduksjon av vannavgiften som hytteeierne betaler.

KVS er av den oppfatning at dersom ikke Kyrkjebygdheia kan dokumentere at vannet som leveres oppfyller de kvalitetskrav som stilles til lukt, smak, utseende og regularitet, så er det et rimelig krav at hytteeierne får redusert vannavgiften.

Vi er forøvrig kjent med at Mattilsynet vil gjennomføre et nytt tilsyn i løpet av juli 2018. Vi forutsetter at vi blir informert om resultatet av dette tilsnynet.

Med vennlig hilsen sekretariatet i Kyrkjebygheia velsammenslutning.

Stig Kjellevold Hanne Henstein Anstein Hagen

stig.kjellevold@kebas.no hensteinhanne@gmail.com anstein.hagen@gmail.com